Nanging, patemon Snouck karo Habib Abdurrachman Az-Zahir (keturunan Arab kang naté dadi wakil pamaréntah Acèh, banjur "dituku" Walanda lan dikirim ana ing Mekah) ngowahi kekarepané. Kanthi pambiyantu Zahir lan konsul Walanda ing Jeddah JA Kruyt, dhèwèké wiwit sinau pulitik kolonial lan ngupaya supaya bisa menang yuda ing Acèh. Éman, iguh-pratikelé Zahir ora ditanggepi Gubernur Walanda ing Nusantara. Amarga gela, kabèh panalitèn Zahir iku kapasrahaké marang Snouck kang nalika iku, 1886, dadi dosèn ing Leiden.